**D ô v o d o v á s p r á v a**

**A. Všeobecná časť**

 Poslanci Národnej rady Slovenskej republiky Béla Bugár a Peter Antal predkladajú na schôdzu Národnej rady Slovenskej republiky návrh zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (ďalej len „návrh zákona“).

Návrhom zákona sa rozširuje účelové poskytnutie a použitie prostriedkov Environmentálneho fondu. Cieľom tejto zmeny je prispieť finančnými prostriedkami určenými na uskutočňovanie štátnej podpory starostlivosti o životné prostredie na podporu aktivít uskutočňovaných na územiach alebo v oblastiach, ktoré v súlade so všeobecne záväznými právnymi predpismi na úseku environmentálneho práva podliehajú osobitným formám ochrany. Finančná podpora takýchto aktivít sa má orientovať na obce ako základné jednotky územnej samosprávy, ktoré budú o prostriedky Environmentálneho fondu môcť žiadať individuálne alebo kolektívne vo forme záujmového združenia obcí.

Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, zákonmi a ostatnými všeobecne záväznými právnymi predpismi.

Predložený návrh zákona bude mať pozitívny vplyv na ochranu životného prostredia. Bude mať negatívny vplyv na verejné financie, nebude mať sociálne vplyvy, vplyv na informatizáciu spoločnosti ani na podnikateľské prostredie.

**B. Osobitná časť**

**Čl. I**

**K bodu 1 a 3**

Upravujú sa vnútorné odkazy na základe vloženia nového odseku do § 4.

**K bodu 2 a 4**

Cieľom navrhovanej právnej úpravy je umožniť poskytnutie prostriedkov Environmentálneho fondu na podporné programové aktivity zamerané na plnenie činností uvedených v § 4 ods. 1 písm. a), b), e), i) až k), n), p) až z), ab), ac) a ae) zákona, k realizácii ktorých dochádza v chránených oblastiach prirodzenej akumulácie vôd (zákon č. 305/2018 Z. z. o chránených oblastiach prirodzenej akumulácie vôd a o zmene a doplnení niektorých zákonov) alebo v iných chránených územiach, na ktorých sa na zabezpečenie ochrany vôd a ich trvalo udržateľného využívania určujú environmentálne ciele podľa osobitného predpisu (zákon č. 364/2004 Z. z. o vodách a o zmene zákona č. 372/1990 Zb. o priestupkoch v znení neskorších predpisov (vodný zákon) v znení neskorších predpisov) alebo v osobitne chránenej časti prírody a krajiny (zákon č. 543/2002 Z. z. o ochrane prírody a krajiny v znení neskorších predpisov).

Podporné programové aktivity, ktorých realizáciu možno podľa návrhu zákona podporiť z prostriedkov Environmentálneho fondu, sa musia týkať takej časti chráneného územia alebo dotknutej osobitne chránenej časti prírody a krajiny, ktorá sa aspoň čiastočne dotýka najmenej piatich obcí, a to z dôvodu, aby sa finančnou podporou nedosiahol iba izolovaný (lokálny) pozitívny vplyv na životné prostredie, ale aby podporené aktivity a činnosti prispievali k dosahovaniu cieľov ochrany v širšom, regionálnom meradle. Podpora programových aktivít je určená pre tie obce a záujmové združenia právnických osôb, ktorých členmi sú výlučne obce, ktoré sa nachádzajú v spomínaných chránených územiach. Prostriedky fondu možno poskytnúť obci na tie podporné programové aktivity, ktoré sa týkajú jej územia, resp. záujmovému združeniu obcí, pokiaľ ide o aktivity dotýkajúce sa území združených obcí.

Ďalej sa ustanovuje rozhodovací postup o týchto prostriedkoch a okrem definovania žiadateľa sa tiež stanovuje postup a termín na zverejnenie výzvy na predloženie žiadosti, ktorú Environmentálny fond zverejňuje na svojom webovom sídle. Upravuje sa tiež obsah žiadosti žiadateľa o poskytnutie prostriedkov Environmentálneho fondu na podporné programové aktivity.

**K bodu 5**

Spresňuje sa termín na doručenie žiadosti. Na účely predloženia žiadosti sa termín považuje za zachovaný odovzdaním žiadosti na poštovú prepravu najneskôr v posledný deň uvedeného termínu.

**K bodu 6 až 8**

Dopĺňajú sa príslušné ustanovenia o rozšírenú možnosť poskytnutia a použitia prostriedkov Environmentálneho fondu na podporné programové aktivity.

**K bodu 9**

Zosúlaďuje sa terminológia v texte zákona s terminológiou uvedenou v § 2 ods. 2 zákona.

**Čl. II**

Upravuje sa účinnosť návrhu zákona.

**DOLOŽKA ZLUČITEĽNOSTI**

**právneho predpisu s právom Európskej únie**

**1**. **Predkladateľ právneho predpisu:**

Poslanci Národnej rady Slovenskej republiky Béla Bugár a Peter Antal

**2.** **Názov návrhu právneho predpisu**:

Zákon, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov.

**3.**  **Problematika návrhu právneho predpisu:**

Je v súlade s právnou úpravou Európskej únie.

**4. Záväzky Slovenskej republiky vo vzťahu k Európskej únii:**

Nie sú predkladaným návrhom dotknuté.

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti – úplný

**Doložka vybraných vplyvov**

|  |
| --- |
|  **1.  Základné údaje** |
| **Názov materiálu**  |
| Návrh zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov.  |
| **Predkladateľ** |
|  Béla Bugár a Peter Antal |
|  **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|    Transpozícia práva EÚ  |
|  |
| **Termín začiatku a ukončenia PPK** |  Materiál nebol predmetom PPK |
| **Predpokladaný termín predloženia na MPK\*** |  Materiál nebol predmetom MPK |
| **Predpokladaný termín predloženia na Rokovanie vlády  SR\*** |  Materiál nebol predkladaný na rokovanie vlády Slovenskej republiky |
| **2.  Definícia problému** |
| Zlepšenie ochrany životného prostredia na regionálnej úrovni formou štátnej podpory starostlivosti o životné prostredie. |
| **3.  Ciele a výsledný stav** |
| Umožniť poskytnutie prostriedkov Environmentálneho fondu na podporné programové aktivity zamerané na plnenie činností uvedených v § 4 ods. 1 písm. a), b), e), i) až k), n), p) až z), ab), ac) a ae) zákona, k realizácii ktorých dochádza v chránených oblastiach prirodzenej akumulácie vôd alebo v iných chránených územiach, na ktorých sa na zabezpečenie ochrany vôd a ich trvalo udržateľného využívania určujú environmentálne ciele podľa osobitného predpisu alebo v osobitne chránenej časti prírody a krajiny. Rozširuje sa účelové poskytnutie a použitie prostriedkov Environmentálneho fondu. |
| **4.  Dotknuté subjekty** |
| Environmentálny fond, obce, záujmové združenia obcí |
| **5.  Alternatívne riešenia**  - nepredkladajú sa |
|  |
| **6.  Vykonávacie predpisy** |
|  Predpokladá sa prijatie/zmena vykonávacích predpisov?                             Áno             Nie |
| **7.  Transpozícia práva**  |
| Nejde o transpozíciu |
| **8.  Preskúmanie účelnosti\*\*** |
|  **9.   Vplyvy navrhovaného materiálu** |
|  **Vplyvy na rozpočet verejnej správy** |       Pozitívne |         Žiadne |  Negatívne |
|  - z toho rozpočtovo zabezpečené vplyvy |        Pozitívne |         Žiadne |      Negatívne |
|  **Vplyvy na podnikateľské prostredie** |      Pozitívne |      Žiadne |      Negatívne |
|  - z toho vplyvy na MSP |    Áno |      Nie |      Čiastočne |
| **Sociálne vplyvy** |      Pozitívne |     Žiadne |      Negatívne |
| **Vplyvy na životné prostredie** |   Pozitívne |     Žiadne |      Negatívne |
| **Vplyvy na informatizáciu** |        Pozitívne |        Žiadne |      Negatívne |
| **Vplyvy na služby pre občana z toho** |       Pozitívne |       Žiadne |      Negatívne |
|        Pozitívne |       Žiadne |      Negatívne |
| **10.  Poznámky** |
| Nie je možné vopred určiť počet subjektov, ktoré požiadajú o poskytnutie prostriedkov na podporné programové aktivity v zmysle návrhu zákona, nie je preto možné vopred určiť výšku finančného vplyvu. |
| **11.  Kontakt na spracovateľa** |
| peter.antal@nrsr.sk |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
|  Materiál nebol predmetom PPK. |